**PÁLYÁZATI FELHÍVÁS**

A 2018/2019. tanév I. (őszi) félévi **rendszeres szociális ösztöndíj / alaptámogatás** elnyerésére a Szent István Egyetem Élelmiszertudományi Karán

*Mindkét ösztöndíj igényléséhez ugyanazon igazolások benyújtása szükséges.* ***A 2018/19. tanév őszi félévében a pályázatok benyújtása elektronikus úton a Neptun tanulmányi rendszeren keresztül, valamint nyomtatott formában is történik a Kar Dékáni Titkársága felé.*** *Az adatlapon jelezni kell, hogy a hallgató mely ösztöndíjakra kíván pályázni.*

A pályázati felhívás alapvető célja a rászoruló hallgatók segítése a felsőfokú tanulmányok folytatásának biztosítása érdekében.

**Pályázat időszakai az alábbiak szerint alakulnak:**

|  |  |
| --- | --- |
| **Időszak megnevezése** | **Határidő** |
| Pályázati felhívás közzététele: | **2018. augusztus 31. (péntek)** |
| Pályázati időszak: | **2018. augusztus 31. (péntek) 20.00 órától 2018. szeptember 14. (péntek) 23.59 óráig(nyomtatásban 2018. szeptember 24. (hétfő) 16:00 óráig** |
| ~~Hiánypótlási határidő:~~ | **~~NINCS: 2018. szeptember 24. (hétfő). 23:59 óra~~** |
| Pontszámok kihirdetése Neptun-üzenet formájában a Neptun rendszeren keresztül: | **2018. október 9. (kedd)** |
| Szociális ösztöndíjak megállapításának határideje: | **2018. október 9. (kedd)** |
| Szociális ösztöndíjak rögzítése a Neptun-rendszerben, elutasított pályázók Neptunon hozott határozat formájában történő értesítésének határideje | **2018. október 11. (csütörtök)** |
| A megállapított szociális ösztöndíjak kifizetéséről történő rendelkezés határideje: | **2018. október 12. (péntek)** |
| Fellebbezések benyújtásának határideje: | **2018. október 22. (hétfő) 23.59 óra** |
| Fellebbezésekkel kapcsolatos eredmények közlésének határideje: | **2018. november 5. (hétfő) 16.00 óra** |
| Fellebbezések alapján módosult szociális ösztöndíjak kifizetéséről történő rendelkezés határideje kari szinten: | **2018. november 8. (csütörtök).** |

A pályázat határidőig történő érvényes és **hiánytalan benyújtása minden esetben a pályázó felelőssége**!

**A pályázás folyamata a 2018/2019. tanév őszi félévében:**

**A pályázatra jelentkezni a Szent István Egyetem által közzétett pályázati adatlap kitöltésével, valamint a szükséges igazolások benyújtásával lehet.**

**Az adatlapot és a szükséges igazolásokat a Neptun tanulmányi rendszeren keresztül és nyomtatásban is be kell nyújtani.**

**A 2018/9. tanév őszi félévében kollégiumi elhelyezést nyert nem öneltartó pályázók vagy érvényes, hiánytalan kollégiumi kérvényt leadó, de kollégiumi elhelyezést nem nyert nem öneltartó pályázóknak azon igazolásokat nem szükséges mellékelniük, melyeket a kollégiumi pályázathoz már benyújtottak, de ebben az esetben is szükséges a Neptun tanulmányi rendszerben a kérelemhez becsatolni a kollégiumi pályázat során feltöltött dokumentumokat. Amennyiben a hallgató a kollégiumi pályázathoz benyújtott igazolásokhoz képest újabb igazolásokat tölt fel és csatol be, a szociális ösztöndíjpályázat elbírálása a benyújtott újabb igazolások alapján történik.**

A pályázat mellé csatolandó igazolások másolati változatban, szkennelt formában fogadhatók el.

A szükséges igazolások listáját jelen pályázati felhívás 2. sz. melléklete tartalmazza. A pályázathoz esetlegesen csatolt nyilatkozatoknak az 1. sz. melléklet II. és III. számú mellékleteiben szereplő formai követelményeknek kell megfelelnie.

Hiánypótlási lehetőség nincs. **~~Hiányos pályázat esetén~~** ~~a szociális ösztöndíjpályázatok pontozását végző campus szintű bizottság hiánypótlásra felszólító e-mailt küld az adatlapon feltüntetett címre a hiánypótlási határidő előtt legkésőbb 2 munkanappal. A hiánypótlási eljárás keretében~~ **~~EGYSZERI HIÁNYPÓTLÁS LEHETSÉGES~~**~~.~~

**Fellebbezésr**e a kari DJB által közzétett fellebbezési kérvény benyújtásával van lehetőség, melyet a Neptun tanulmányi rendszeren keresztül lehet benyújtani a pályázati felhívásban rögzített határidőig. **A fellebbezési időszakban sincs hiánypótlásra lehetőség!**

A pályázási időszak alatt célszerű rendszeresen figyelni az adatlapon feltüntetett email fiókot, mert a pályázó mindennemű értesítést azon keresztül fog megkapni, ezért kérjük, csak érvényes email címet adjanak meg a pályázáskor.

További kérdéseikkel az ÉTK DJB-hez (**szie.etk.djb@gmail.com**) fordulhatnak.

A kari DJB a pályázati anyagban közölt tények valódiságát szúrópróbaszerűen ellenőrzi, amely során további igazolásokat is bekérhet, valamint a pályázót személyes elbeszélgetésre is behívhatja.

A pályázati kérelem hiánytalansága és a megfelelő igazolások, dokumentumok csatolása minden esetben a Pályázó felelőssége. Valótlan adatok közlése fegyelmi felelősséget von maga után!

Amennyiben nem talál olyan pontot a Neptun-ban a dokumentumok csatolásánál, mint amilyen jellegű dokumentumot mellékelni szeretne, ettől függetlenül töltse fel az adott dokumentumot bármelyik ponthoz!

Az érvényes pályázat még nem biztosítja az ösztöndíj elnyerését.

**A határidő elmulasztása minden esetben jogvesztő!**

**Tájékoztatás a rendszeres szociális ösztöndíjról**

A rendszeres szociális ösztöndíj támogatás félévente, pályázat útján nyerhető el.

Célja: **a rászoruló hallgatók segítése a felsőfokú tanulmányok folytatásának biztosítása érdekében.**

Szociális juttatásra jogosult hallgató: az a teljes idejű (nappali munkarendű) felsőoktatási szakképzésben, alapképzésben (BSc), mesterképzésben (MSc), illetve osztatlan képzésben, valamint doktori képzésben részt vevő hallgató, aki

* államilag támogatott képzési formában állami ösztöndíjasként vagy magyar állami (rész)ösztöndíjasként vesz részt, vagy
* tanulmányait államilag támogatott képzési formában kezdte meg és az adott szakon, szakképzésben megkezdett féléveinek száma alapján jogosult lenne államilag támogatott képzésben való részvételre.

A hallgató rendszeres szociális ösztöndíj támogatási jogcímen egyidejűleg csak egy felsőoktatási intézménytől kaphat támogatást. Amennyiben a hallgató egy időben több felsőoktatási intézménnyel is hallgatói jogviszonyban áll, abban a felsőoktatási intézményben részesülhet ezekben a támogatásokban, amellyel előbb létesített állami (rész)ösztöndíjas/államilag támogatott hallgatói jogviszonyt.

**Folyósítás időszaka:** egy félév (5 hónap), amelyet az Egyetem a hallgató NEPTUN hallgatói nyilvántartási rendszerben rögzített bankszámla számára utal át havi rendszerességgel.

**Tájékoztatás alaptámogatásról**

Alaptámogatásra jogosult az a hallgató aki

* Az első alkalommal állami ösztöndíjas/államilag támogatott teljes idejű (nappali munkarendű) alapképzésben (BSc), felsőoktatási szakképzésben, osztatlan képzésben hallgatói jogviszonyt létesítő hallgató az első bejelentkezése alkalmával – kérelemre – a hallgatói normatíva 50%-ának megfelelő összegű egyszeri alaptámogatásra jogosult
* Az első alkalommal állami ösztöndíjas/államilag támogatott teljes idejű (nappali munkarendű) mesterképzésben (MSc) hallgatói jogviszonyt létesítő hallgató az első bejelentkezése alkalmával – kérelemre – a hallgatói normatíva 75%-ának megfelelő összegű egyszeri alaptámogatásra jogosult

A következő feltételek valamelyikének teljesülnie kell:

* fogyatékossággal élő vagy egészségi állapota miatt rászorult
* halmozottan hátrányos helyzetű
* családfenntartó
* nagycsaládos
* árva
* félárva
* hátrányos helyzetű (kivéve az árva)

**Amennyiben az egy főre eső havi nettó jövedelem nem éri el a mindenkori öregségi nyugdíj összegét, hitelt érdemlően szükséges igazolni a háztartás megélhetését. A jövedelempont számításakor ezen körülményeket figyelembe vesszük. Amennyiben a pályázó nem tudja igazolni a háztartás megélhetését~~, az egy főre eső nettó jövedelemre 0 pont adható.~~ a pályázat elutasításra kerül.**

Budapest, 2018. szeptember 11.

**Pásztorné dr. Huszár Klára s.k.**

docens, az Élelmiszertudományi Kar

Diákjóléti Bizottságának

elnöke

**Jelen pályázati felhívás mellékletei:**

**1. sz. melléklet**: A hallgatók szociális helyzetének megállapításához benyújtandó igazolásokról szóló tájékoztató (<https://tajk.szie.hu/sites/default/files/files/1_sz_mell_Benyujtando_igazolasokrol_szolo_tajekoztato_TajK_2018_08_31_13h22.pdf> )

**2. sz. melléklet**: A SZIE rendszeres szociális ösztöndíjpályázatok pontozási rendszere (<https://tajk.szie.hu/sites/default/files/files/2_sz_mell_SZIE_Rendsz_szoc_osztondijpalyazatok_pontozasi_rendszere_2018_08_31_Szoc-tam-rendsz-2018.pdf> )

**3. sz. melléklet**: Szociális alapú ösztöndíj pályázattal kapcsolatos fellebbezés mintája (<https://etk.szie.hu/sites/default/files/files/ETK/Szocialis%20osztondij/3_sz_mell_Szocialis_osztondij_fellebbezes_urlap.docx> )

**4. sz. melléklet**: A SZIE központi egyetemi Hallgatói Juttatási és Térítési Szabályzatának 4. függeléke, általános útmutatásokkal (<https://tajk.szie.hu/sites/default/files/files/4_sz_mell_SZIE_HJTSz_4_sz_fuggelek_altalanos_kerelem_elemzesi_rendszer.pdf> )

**5. sz. melléklet**: Nyilatkozatok mintája (pályázó, hozzátartozó részére) (<https://etk.szie.hu/sites/default/files/files/ETK/Szocialis%20osztondij/5_sz_mell_Nyilatkozatok_palyazo_hozzatartozo.doc> )